kardosdrur/scandi-wiki huggingface dataset:
Bjarke Alling

Bjarke Alling Nielsen (født 31. maj i 1968 i Hillerød) er formand for Cybersikkerhedsrådet, bestyrelsesformand og koncerndirektør for samt stifter af IT-virksomheden Liga. Han har siden juni 2018 desuden været formand for IT-Sikkerhedsudvalget i organisationen IT-Branchen.

Baggrund, uddannelse og civil karriere 
Bjarke Alling er søn af Ingegerd og Poul Nielsen, og han blev student fra Frederiksborg Statsskole i 1987. I årene 1987-1989 var han som fotograf aktiv i Next Stop bevægelsen. I 1992 begyndte han på arkitektstudiet på Kunstakademiets Arkitektskole, men skiftede året efter til Niels Brock, hvor han uddannede sig til projektleder i 1993 og siden som merkonom i regnskab 1995. Sideløbende arbejdede han i Café Pavillonen og på Rust (1990-1992). I 1995 etablerede Bjarke Alling virksomheden Liga ApS sammen med Ulrik Bjørn i forbindelse med Kulturby 96. 

Bjarke Alling er gift med Trille Jensen.

Tillidsposter, udgivelser og udmærkelser 
Bjarke Alling blev i december 2019 udpeget som medlem af,  og i januar 2020 som formand for  Cybersikkerhedsrådet, der rådgiver regeringen om, hvordan den digitale sikkerhed styrkes og sikre videndeling mellem myndigheder, erhvervsliv og forskningsverden. Rådet, der hører under  Center for Cybersikkerhed blev etableret i 2012 som en del af Forsvarets Efterretningstjeneste skal desuden byde ind med udvikling af nye cybersikkerhedskompetencer.

Bjarke Alling har siden marts 2017 være medlem af IT-Branchens hovedbestyrelse og siden juni 2018 været formand for IT-Branchens it-sikkerhedsudvalg.

I 2019 skrev Bjarke Alling hvidbogen "Hvidbog om sikker digital identitet : en ny tilgang til sikkerhed, brugervenlighed og compliance" i samarbejde med journalist Hans Henrik Lichtenberg.

Referencer 

Iværksættere fra Danmark
Erhvervsfolk fra Danmark
FK Tukums 2000

Futbola klubs Tukums 2000 (også kendt som Tukums) er en fodboldklub fra Letland. Klubben spiller i den bedste lettiske liga Virslīga og har hjemmebane på Tukuma pilsētas stadions i byen Tukums.

Historie 
Klubben blev stiftet i 2000.

Historiske slutplaceringer

Trup 
Pr. 28. april 2022

Eksterne kilder/henvisninger 
 fktukums2000.lv/ 
 FK Tukums  på Soccerway
 LFF

Noter 

Fodboldklubber i Letland
Etableret i 2000
Mønstring

Mønstring er et militært udtryk, der dækker at foretage eller blive inspiceret for, om personlig udrustning og mundering, køretøjer, fagligt udstyr eller uniformer er i fuld mængde og i brugbar stand.

Spejderpatruljen mønstres hver morgen på sommerlejren, for personlig hygiejne, orden og mandtal.

Soldater bliver typisk mønstret én gang om ugen, hvor al personlig udrustning bliver lagt frem og optalt.

Militære udtryk
Merkules

Cole Stevenson (født 27. september 1992 i Surrey, Canada), bedre kendt under kunsternavnet Merkules, er en canadisk rapper. Han har ofte samarbejdet med rapperen Snak the Ripper.

Personligt 
Cole begyndte at rappe, da han var 16 år gammel, og oprindeligt oprindeligt gik under kunsternavnet Merk Mikz, da han optrådte på King of the Dot. Senere i samme alder fik Cole påført sig et ar på venstre kind grundet et overfaldt med en machete samt baseball bat. Dette blev så insirationen for at skrive albummet Scars.

Diskografi 
 Special Occasion (2019)
 Cole (2018)
 Trust Your Gut (2017)
 Scars (2015)
 Hunger Pains (2013)
 Bacon Bits (2012)
 Canadian Bacon (2012)

Referencer

Eksterne henvisninger 
  
 

Rappere fra Canada
Ramiro 2. af Aragonien

Ramiro 2., kaldet Ramiro Munken (; ) (født 1086, død 16. august 1157 i Huesca) var konge af Aragonien fra 1134 til han trak sig tilbage i 1137. Han var den sidste konge af Aragonien fra Huset Jiménez.

Han var den yngste søn af kong Sancho Ramírez af Aragonien og Navarra og Felicia af Roucy. Han efterfulgte sin storebror kong Alfons 1. i 1134, men trak sig tilbage fra tronen i 1137. Han blev efterfulgt på tronen af sin mindreårige datter, Petronella, der var forlovet med grev Ramon Berenguer 4. af Barcelona og regerede på hendes vegne.

Referencer

Eksterne henvisninger 

Huset Jiménez
Kongelige fra Spanien
Konger af Aragonien
Konger af Navarra
Katolske monarker
Vejbyskatten

Vejbyskatten eller Vejby Strandskatten er et depotfund bestående af over 100 guldmønter fra middelalderen, der blev fundet ved Vejby Strand i 1976. På fundtidspunktet var det det næststørste guldfund fra middelalderen i Danmark.

Mønterne blev fundet af en 16-årig skoledreng ved navn Jesper Egesø som kom fra Kokkedal, der dykkede ved Vejby Strand. Allerede året før havde han fundet vraget af et skib og havde notificeret Nationalmuseet, der havde planlagt en udgravning af vraget.
Han fandt 94 mønter på det lave vand umiddelbart efter sankthans i 1976. Nationalmuseet blev kontaktet den 26. juni, og foretog en udgravning fra 27. juni til 5. juli, hvor der blev fundet yderligere 17 mønter. Skatten består af 111 mønter, der på nær én var af guld. Sammenlagt vejede den 695 g. 74 hele mønter, 30 var halve og 5 var kvarte. Langt størstedelen var engelske nobler, der var slået under Edvard 3. efter 1351. Derudover var den én lybsk gylden, en sølvmite af flamsk oprindelse med meget højt kobberindhold. De yngste mønter var fra 1370'erne.

Ud over mønter blev der gjort andre løsfund, heriblandt et tinfad, brudstykker af kobberkar, malmgryder, potteskår, rester af tovværk og sejl. Arkæologerne har tolket fundene til, at en kogge er forlist omkring 1375 med mønterne ombord. Ejeren af skatten er sandsynligvis omkommet i forliset, da mønterne ikke er bjerget, og siden har ændrede strømforhold så blotlagt skibet og skatten.

Jesper modtog en danefægodgørelse på 15.000 kr.

Se også 
 Møntfund fra Danmark

Referencer 

Arkæologiske fund fra Danmark
Depotfund
Gribskov Kommune
Genstande i Nationalmuseet
Genstande i guld
Carl Anker Jensen

Carl Anker Jensen (født 17. april 1925 i Viborg, død 15. februar 2020 smst.) var en dansk politiker, og medlem af socialdemokratiet. Fra 1990 til 1997 var han borgmester for Viborg Kommune.

Referencer 

Personer fra Viborg
Fagforeningsfolk fra Danmark
Borgmestre i Viborg
Borgmestre fra Socialdemokraterne
Jørn Cato Nielsen

Jørn Cato Nielsen (født 13. november 1930 i Viborg) er en dansk forhenværende politiker, og medlem af Venstre. Fra 1986 til 1989 var han borgmester for Viborg Kommune.

Referencer 

Personer fra Viborg
Borgmestre i Viborg
Borgmestre fra Venstre
Otto Th. Nielsen

Otto Thorvald Nielsen (født 9. marts 1919 i Tapdrup) er en dansk agronom og forhenværende Venstre-borgmester i Viborg Kommune.

Otto Th. Nielsen blev uddannet på Asmildkloster Landbrugsskole 1941-1942. I 1944-1947 læste han til agronom på Landbohøjskolen i København. Efter afsluttet uddannelse vendte han tilbage til Viborg og blev bl.a. ungdomskonsulent i den lokale landboforening og fra 1951 planteavlskonsulent.

I 1970 blev Otto Th. Nielsen valgt til byrådet for Venstre i den dengang nydannede Viborg Kommune. Han var borgmester i kommunen fra 1972 til 1985.

Referencer 

Personer fra Viborg
Borgmestre i Viborg
Borgmestre fra Venstre
Alsik Hotel

Hotel Alsik (officielt Steigenberger Alsik Hotel & Spa) er et 4-stjernet hotel på Sønderborgs gamle havnefront, som blev indviet den 6. maj 2019. Det er grænseregionens største hotel og er tegnet og formgivet af Henning Larsen Architects. Den 70 meter høje hotelbygning rummer 190 værelser og tre restauranter, hvoraf restauranten Syttende har en Michelin-stjerne. Hotellet har desuden møde- og konferencefaciliteter samt en af Nordeuropas største spa- og wellness-afdeling på knap 4.500 kvadratmeter. Restauranter og spa er åben for udefra kommende gæster. På 16. etage finder man "Alsik Point of View" – en udsigtsplatform med offentlig adgang, hvor besøgende har udsigt ud over Sønderborg og Alssund fra 64 meters højde.

Hotellet oplyser ikke sin omsætning, men det havde i 2022 en gennemsnitlig belægningsprocent på over 69 pct. og næsten 80.000 overnattende gæster. Hotellet beskæftiger omkring 170 fuldtidsmedarbejdere.

Alsik er ejet af Bitten & Mads Clausens Fond og drives under brandet Steigenberger Hotel & Resorts.

Baggrund

Historie 
2006 begyndte med arkitekten Frank Gehrys masterplan, der forudså en komplet omstrukturering af den tidligere industrihavn. Sønderborgs borgere kunne bidrage med deres ideer og der kom næsten 800 forslag ind, der blev integreret i planen, der den 31. oktober 2008 blev præsenteret af Frank Gehry. I denne plan indgik 10 byggeprojekter; 9 private og en offentlig; multikulturhuset, der blev indviet i 2017.

Et af de private projekter var Hotel Alsik, som Bitten & Mads Clausens Fond, indehaver af Danfoss, sammen med kreditforeningen PFA Pension, investerede over 600 millioner kr. i . For realiseringen af hotelbyggeriet var arkitekt Louis Becker fra Henning Larsen Architects, som også skabte Operaen på Holmen, ansvarlig. Det første spadestik fulgte 13. november 2015 og 12. april 2018 blev der holdt rejsegilde.

Den tilknyttede restaurant, "Syttende", med chefkokken Jesper Koch fik i 2021 en Michelin-stjerne.

Hotellet er 76% klimaneutralt.

Referencer

Eksterne henvisninger 
 

Hoteller i Danmark
Bygninger, konstruktioner og anlæg i Sønderborg
Det interessante

Det interessante er en filosofisk-æstetisk og psykologisk kategori, som bruges til at betegn moderne, skæve, interessevækkende og på nogle måder afvigende menneskelige forhold og sindstilstande. Den første mere omfattende formulering af det er fra Friedrich Schlegel, som bruger det i bogen Über das Studium der Griechischen Poesie (Om studiet af den græske poesi) fra 1795-1797. Begrebets væsentligste indslag på på dansk grund falder dog noget senere, idet det er et centralt begreb til at forstå en række litterære værker og kunstværker i årtierne mellem romantikken og det moderne gennembrud. Det interessante er en fremtrædende kategori hos blandt andre Søren Kierkegaard, Steen Steensen Blicher, Johan Ludvig Heiberg, Emil Aarestrup, Christian Winther, Henrik Hertz og Ludvig Bødtcher.

Der er en række "interessante" skikkelser i dansk litteratur, fx Elise fra Blichers novelle "Sildig Opvaagnen", Marchesen fra Christian Winters novelle "Skriftestolen" (fra Fire Noveller), men den mest udfoldede skikkelse er Johannes Forføreren fra "Forførerens Dagbog" i Kierkegaards Enten-Eller. Hans forhold til Cordelia sigter hele tiden imod dyrkelsen og nydelsen af hans egen sindstilstand under den langstrakte forførelse. Om denne nydelse erklærer han:Hvor er det skjønt at være forelsket, hvor er det interessant at vide, at man er det. See det er Forskjellen.Grundideen er, at der indskydes et betragtende og analyserende niveau i forelskelsen, hvor den formodet forelskede tilegner sig situationens interessevækkende karakter meden særlig nydelse, der ikke går i i et med den oprindelige følelse, men dyrker selve situationen og betragningen af den med en analytisk følelseskulde, der parasitært gennemtrænger og undergraver den.

Noter

Litteratur 
 Koch, Carl Henrik (2016). Kierkegaard og "Det interessante". En studie i en æstetisk kategori. København: Lindhardt og Ringhof.
 Nielsen, Erik A. (1982). "Det interessante". Søvnløshed. København: Centrum. s. 19-63.

Eksterne henvisninger 
 Dansk Litteraturs historie om "Det interessante": https://dansklitteraturshistorie.lex.dk/Det_interessante 
 "Det interessante" på Epokes behandling af Kierkegaards Enten-Eller: http://www.e-poke.dk/kierkegaard_enten_06.php 

Filosofi
Kliché (sprog)

En kliché er en sproglig vending, der er blevet til en fast bestanddel af sproget.

Ord og vendinger
Volta ao Algarve 2020

Volta ao Algarve 2020 var den 46. udgave af det portugisiske landevejscykelløb i Algarve. Løbet foregik i perioden 19. til 23. februar 2020. Løbet var en del af UCI ProSeries 2020 og var i kategorien 2.Pro. Den samlede vinder af løbet blev belgiske Remco Evenepoel fra .

Ryttere og hold

Danske ryttere 
 Mikkel Bjerg kørte for 
 Mads Würtz Schmidt kørte for 
 Casper Pedersen kørte for

Etaperne

1. etape

2. etape

3. etape

4. etape

5. etape

Resultater

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Startliste

Eksterne henvisninger 
 
 

2020
UCI ProSeries 2020
Tekstilmuseet

Tekstilmuseet er et kulturhistorisk museum beliggende i Herning, det holder til i Herning Klædefabriks gamle lokalerer. Museet en del af Museum Midtjylland. 

Tekstilmuseet hed før Textilforum, men tog i 2017 navneforandring til Tekstilmuseet.

Udstillingen og temaer 
På Tekstilmuseet fortælles historien om tekstilindustriens opblomstring og udvikling. I udstillingen Made in Midtjylland kan man opleve historien om det midtjyske tekstileventyr, hvordan Midtjyllands tekstilindustri boomede i 1950'erne og var med til at påvirke ikke bare resten af landet men også hvordan området var og den dag i dag er med til at forme den globale tøjproduktion. Udstillingen består både af genstande, illustrationer samt personlige fortællinger fra fabrikanter, hjemmesyersker, strikkere og andre, der selv var med til at forme det tekstile Midtjylland. 

I den gamle spinderihal står maskiner og væve som blev brugt før i tiden på fabrikker rundt omkring. Hver onsdag tænder museets frivillige for maskinerne, arbejder ved vævene og syer i den gamle A-L systue. På museet er der desuden Børnefabrikken, som er en formidlingslegeplads, hvor børn selv kan komme i "arbejde" som tekstilarbejdere.

Eksterne henvisninger 
 Tekstilmuseet Museum Midtjylland

Kulturhistorie
Museer i Region Midtjylland
Museer i Herning
Vuelta a Andalucía 2020

Vuelta a Andalucía 2020 var den 66. udgave af det spanske landevejscykelløb i regionen Andalusien. Løbet foregik i perioden 19. til 23. februar 2020. Løbet var en del af UCI ProSeries 2020 og var i kategorien 2.Pro. Den samlede vinder af løbet blev danske Jakob Fuglsang fra  for andet år i træk.

Hold og ryttere

Danske ryttere
Jakob Fuglsang kørte for 
Christoffer Lisson kørte for 
Rasmus Quaade kørte for

Etaperne

1. etape

2. etape

3. etape

4. etape

5. etape

Resultater

Samlede stilling

Pointkonkurrencen

Bjergkonkurrencen

Holdkonkurrencen

Startliste

Eksterne henvisninger 
 

Vuelta a Andalucía
UCI ProSeries 2020
Sofie Börjesson

Sofie Börjesson (født den 31. maj 1997 i Uddevalla, Sverige) er en kvindelig svensk håndboldspiller som spiller for IK Sävehof i Svensk handbollselit .

Referencer

Eksterne henvisninger 

Håndboldspillere fra Sverige
Håndboldspillere fra IK Sävehof
Clara Lerby

Clara Lerby (født den 8. maj 1999 i Trelleborg, Sverige) er en kvindelig svensk håndboldspiller som spiller for Lugi HF i Svensk handbollselit og Sveriges kvindehåndboldlandshold.

Referencer

Eksterne henvisninger 

Håndboldspillere fra Sverige
Hanna Åhlén

Hanna Åhlén (født den 18. februar 1994 i Västerås, Sverige) er en kvindelig svensk håndboldspiller som har spillet for EH Aalborg i Damehåndboldligaen .

Referencer

Eksterne henvisninger 

Håndboldspillere fra Sverige
Håndboldspillere fra EH Aalborg
Sofie Neldeberg

Sofie Neldeberg Nielsen (født den 21. april 1995 i Skive, Danmark) er en kvindelig dansk håndboldspiller som spiller for EH Aalborg i Damehåndboldligaen.

Referencer

Eksterne henvisninger 

Håndboldspillere fra Danmark
Håndboldspillere fra EH Aalborg
Håndboldspillere fra Team Tvis Holstebro
Håndboldspillere fra Vendsyssel Håndbold
Sofia Deen

Sofia Deen Yessouf (født den 28. september 1997 i Fredericia, Danmark) er en kvindelig dansk håndboldspiller, der spiller for Aarhus United som venstre back. Hun har spillet i klubben siden 2022, og har 3 U/17-landskampe.I sæsonen 2021/2022 blev hun topscorer for sin daværende klub, Bourg de Peage Handball.

Referencer

Eksterne henvisninger 

Håndboldspillere fra Danmark
Håndboldspillere fra Skanderborg Håndbold
Stine Holm

Stine Bindslev Holm (født den 2. marts 1996 i Hillerød, Danmark) er en kvindelig dansk håndboldspiller, der spiller for Aarhus United i Damehåndboldligaen, som højre fløj. Hun kom til klubben i 2021. Hun har tidligere spillet i København Håndbold, Lyngby HK og Hellerup IK, Skanderborg Håndbold og Ajax København

Referencer

Eksterne henvisninger 

Håndboldspillere fra Danmark
Håndboldspillere fra Skanderborg Håndbold
Håndboldspillere fra København Håndbold
Anna Wierzba

Anna Berger Wierzba (født den 19. juli 2000 i Aarhus, Danmark) er en kvindelig dansk håndboldspiller, der spiller for den Danske klub Aarhus United, som playmaker. Hun har spillet i klubben siden 2020 og har tidligere spillet i Skanderborg Håndbold, Toulon Métropole Var Handball og AGF Håndbold. Hun har optrådt adskillige gange på det danske ungdomslandshold.

Referencer

Eksterne henvisninger 

Håndboldspillere fra Danmark
Håndboldspillere fra Skanderborg Håndbold
Håndboldspillere fra København Håndbold
Kedge Business School

Kedge Business School er en europæisk business school med campusser i Bordeaux, Marseille, Toulon, Paris, Dakar, Suzhou og Shanghai. Kedge blev placeret på en 31. plads blandt de europæiske business schools i 2019 af Financial Times. Kedge har ligeledes et PhD-program såvel som adskillige Master-programmer inden for specifikke managementområder, såsom marketing, finans eller iværksætteri.
Kedge Business School programmer har de tre internationale akkrediteringer AMBA, EQUIS og AACSB. Skolen har over 70.000 alumner inden for handel og politik, herunder Daniel Carasso (administrerende direktør for Danone) og den franske politiker Sophie Cluzel.

Referencer

Eksterne henvisninger 

 Officiel website

Uddannelsesinstitutioner i Frankrig
Etableret i 2013
Fishpool-skatten

Fishpool-skatten (engelsk Fishpool Hoard) er et depotfund af 1.237 guldmønter fra 1400-tallet, fire ringe og fire andre smykker samt to stykker guldkæde, som blev fundet i 1966 af en arbejdsmand på en byggeplads nær Cambourne Gardens i Ravenshead i Nottinghamshire i England, i et område der var kendt som "Fishpool".

Det er den største samling middelaldermønter, der er fundet i Storbritannien. På baggrund af mønterne har arkæologer vurderet at skatten sandsynligvis blev nedgravet i al hast mellem vinteren 1463 og sommeren 1464; muligvis af nogen som flygtede sydpå efter slaget ved Hexham i maj 1464 i den første af Rosekrigene.

Fishpool-skatten er udstillet i rum 40 på British Museum i London. I 2003 var den blandt Our Top Ten Treasures, der var en episode af BBC Televisions serie Meet the Ancestors, som fortalte om de 10 vigtigste skatte, der er fundet i Storbritannien. Vurderet af eksperter på British Museum. Skatten var £400 værd. Det svarer til omkring £300.000 i dag.

Mønterne var fra før 1412. Blandt mønterne var der nogle forgyldte falske mønter fra Henrik 6.'s regeringstid (1422–61).

Referencer

Eksterne henvisninger 

Arkæologiske fund fra Storbritannien
Depotfund
Genstande på British Museum
Genstande i guld
Nottinghamshire
Berwick bymur

Berwick bymur er en række forsvarsstrukturer opført omkring byen Berwick-upon-Tweed i Nordengland.

Byen blev omkranset af en bymur allerede i 1300-tallet på omkring tre km. I 1560 blev den erstattet af en italiensk inspireret bymur med fem store stenbastioner. Murene er i dag de bedst bevarede bymure i England, der er opført efter middelalderen.

Historie

Middelalderlige mure 
Berwicks bymure blev opført i begyndelsen af 1300-tallet under Edvard 1. efter han havde erobret byen fra skotterne. Da de stod færdig strakte de sig 3,2 km omkring byen og var op til 6,7 m høje. Der var desuden en række tårne på op til 18 meters højde. Muren blev finansieret ved en skat på særlige varer, der blev indført i byen, som startede i 1313. I 1405 var murene dog forfaldet, og de kunne ikke beskytte byen mod at blive erobret af Henrik 4. relativt let.

Berwick Castle (en tidligere bygning), lå umiddelbart uden for de middelalderlige mure mod nordvest, og blev forbundet til byen med en bro, der ledte til en port i muren.

Elizabethiansk genopbygning

I 1152 blev der opført et kortlivet fort som supplement til murene. I 1560 blev det konkluderet, at det var for upraktisk at opgradere de eksisterende mure, og der blev i stedet opført nye voldanlæg i italiensk stil, hvorved en stor del af de middelalderlige mure blev ødelagt. Sir Richard Lee styrede dette arbejde, og han fandt på et innovativt design, hvor voldgrave og mure blev kombineret med stor jordvolde (designet til at absorbere kraften i datidens artilleri. Den nye mur var meget kortere og omkransede kun 2/3 af hvad de middelalderlige mure havde gjort, men det muliggjorde placering af mere artilleri og fem store bastioner i sten. 1500-tals murene inkluderede fire porte. I 1700-tallet blev de resterende dele af de middelalderlige mure langt ødelagt.

Moderne tid 
I dag er murene blevet betegnet som "til en vis grad det bedst bevarede eksempel på forsvarsværker omkring en by i Storbritannien designet til postmiddelalderlige krigsførelse" af arkæologerne Oliver Creighton og Robert Higham. De er angivet som scheduled monument og listed building af første grad.

Se også 
 Bymure i England og Wales
Caernarfon bymur
Chester bymur
York bymur

Referencer 

Litteratur
Creighton, Oliver Hamilton and Robert Higham. (2005) Medieval Town Walls: an Archaeology and Social History of Urban Defence. Stroud, UK: Tempus. .
Forster, R.H. (1907) "The Walls of Berwick-upon-Tweed," Journal of the British Archaeological Association Vol. 13, pp. 89–104.
Mackenzie, James D. (1896) The Castles of England: Their Story and Structure, Vol II.  New York: Macmillan. .
Turner, Hilary. (1971) Town Defences in England and Wales. London: John Baker. 

Bygninger, konstruktioner og anlæg i England
Bymure i Storbritannien
Northumberland
Varmingdiget

Varmingdiget er et 860 meter langt, lavt dige over engene på nordsiden af Ribe Å mellem Skydebanevej øst for Ribe og landsbyen Varming. På toppen af diget er en grusbelagt cykelsti, der forbinder de to steder.

En renovering blev påbegyndt i 2018 og afsluttet i 2019 med en budgetteret udgift på 661.000 DKK.

19. februar 2020 brød en del af diget sammen.

Kilder 

Lokaliteter i Esbjerg Kommune
Mikkel Villingshøj

Mikkel Villingshøj er en dansk musiker, og trommeslager, uddannet fra Rytmisk Musikkonservatorium i København i 2006. Han spiller i genrene funk, pop, fusionsjazz, hip-hop, RnB og gospel, og spiller bl.a, med Suspekt, Klamfyr, Blue Page og Jooks.

Mikkel Villingshøj er endorsed af Drum Squad. I 2011 spillede Mikkel Villingshøj med Jonas Vincent Quartet på Århus Jazzfestival, sammen med Jonas Vincet (pia), Simon Dyhr (bas) og Thomas Franck.

Kilder og henvisninger 

Trommeslagere fra Danmark
Theater in der Josefstadt

Theater an der Wien er et historisk teater i Wiens 8. bydel, Josefstadt.

Teatret blev grundlagt i 1788 og er det ældste teater i Wien, der stadig er i brug.
Det administreres af en privat enhed med offentlige tilskud.

Kendt skuespiller fra Josefstadt 
 Albert Bassermann
 Ludwig van Beethoven
 Marlene Dietrich
 Egon Friedell
 Curd Jürgens
 Alexander Moissi
 Johann Nestroy
 Otto Preminger
 Ferdinand Raimund
 Max Reinhardt
 Oskar Werner

Externe link 
 offizielle Webpräsenz

Teatre i Wien
Peter Christoffersen (skuespiller)

Peter Christoffersen (12. februar 1980) er en dansk skuespiller.

Filmografi

Film

Tv-serier

Eksterne henvisninger 
 

Skuespillere fra Danmark
BFL

BFL (Brian for livet) er en dansk rap-gruppe fra den københavnske vestegn dannet i 2015. Medlemnerne udgør Soulja’ Cav, Lil’ Sim og MDMAnders.

Deres univers bevæger sig primært i livet på vestegnen og om at være “Brian”; en terminologi om at komme fra forstaden eller provinsen og generelt at komme fra samfundets nederste lag.

BFL brød igennem i 2016 med nummeret "Det Brian." Kort efter skrev de kontrakt med pladeselskabet Sonys label Disco:wax og udgav der efter radiohittet "Ven med Jønke" og færdiggjorde derefter en EP i form af singler med pladeselskabet. I 2018 brød bandet deres konktrakt med disco:wax og har siden udgivet flere singler under BFL Entertaintments blandt andet "Hash for evig"t" "Fri igen"" og senest "Kærlighedssangen".

Referencer

Eksterne henvisninger 
 

Rapgrupper fra Danmark